Folketing
2011-03-29

Det kan godt være, at det kommer som en meget stor overraskelse for Enhedslisten, men i Venstre har vi faktisk det udgangspunkt, at vi synes, at forslag og initiativer er noget, der skal drøftes i en dialog mellem de respektive myndigheder og ministre mellem Færøerne, Grønland og Danmark, sådan at man sætter sig sammen for at finde ud af, om der er behov for nogle justeringer, som vi kan nå til enighed omkring, og så er det det, vi arbejder videre ud fra. Vi har ikke i Venstre tradition for, at det er os her på Christiansborg, der sidder og dikterer ovenfra og ned, hvad det er vi synes er det mest hensigtsmæssige.